**Balázs Varga** (unk. *Varga Balázs*; s. 13. elokuuta 2003 Budapest, Unkari) on unkarilainen jääkiekkoilija, joka edustaa SM-liigajoukkue JYPiä. Hän on pelipaikaltaan oikea laitahyökkääjä.

Ura
---

### Seuraura

Vargan kasvattajaseura on Ifj. Ocskay Gábor JA. Hän pelasi kauden 2017–2018 suurimmaksi osaksi monikansallista B-nuorten EBJL-sarjaa Fehérvár AV19:n joukkueessa. Varga siirtyi seuraavaksi kaudeksi 2018–2019 vain 15-vuotiaana Suomeen KooKoon junioreihin vietettyyään seurassa viikon tryoutilla. Hänelle oli kertonut KooKoosta seurassa maalivahtina pelannut ystävä. Varga oli C-nuorten SM-karsinnoissa tehoilla 16+16=32 joukkueensa paras pistemies ja syöttäjä. Hän jakoi myös KooKoon sisäisen maalipörssin voiton Mikko Piikin ja Simo Heinosen kanssa. Kaudeksi 2021–2022 Varga siirtyi JYPin U20-joukkueeseen. Kaudella 2022–2023 hän oli tehoilla 15+24=39 joukkueen toiseksi paras pistemies Jesse Helanderin jälkeen.

Kesäkuussa 2023 Varga teki juniorisopimuksen JYPin SM-liigajoukkueen kanssa. Hän aloitti kauden 2023–2024 seuran U20-joukkueessa. Varga oli tehoilla 27+33=60 joukkuen paras maalintekijä ja toiseksi paras pistemies Santeri Huovilan jälkeen. Hän sijoittui U20 SM-sarjan maalipörssissä neljänneksi ja pistepörssissä seitsemänneksi. Varga valittiin kauden päätteeksi sarjan toiseen tähdistökentälliseen. Hän teki liigadebyyttinsä 6. tammikuuta 2024 vieraissa Tampereen Ilvestä vastaan. Varga merkittiin JYPin nelosketjun vasempaan laitaan Santeri Koskelan ja Riku Tohilan viereen. Hän sai ottelussa jääaikaa 6.44 minuuttia. Liigauransa avausmaalin Varga teki yhdeksännessä ottelussaan 17. helmikuuta 2024 vieraissa Saimaan Palloa vastaan. Hänen osumansa jäi JYPin 1–4-voittoon päättyneen ottelun voittomaaliksi. Kaikkiaan Varga pelasi SM-liigassa kauden aikana 17 runkosarjaottelua tehopistein 1+1=2. Hän pelasi kauden aikana myös yhden ottelun lainalla Mestis-joukkue KeuPa HT:ssä 9. tammikuuta 2024, jolloin Varga pelasi samassa ketjussa toisen JYP-lainan Santeri Huovilan kanssa. Hän sai ottelussa yhden syöttöpisteen.

Maaliskuussa 2024 Varga teki JYPin kanssa kaksivuotisen jatkosopimuksen.

### Maajoukkueura

Varga pelasi alle 20-vuotiaiden IA-divisioonan MM-kilpailuissa vuonna 2023, jolloin hän toimi Unkarin varakapteenina. Varga pelasi myös alle 18-vuotiaiden IB-divisioonan MM-kilpailuissa vuonna 2019, jolloin hän voitti pronssia.

Unkarin A-maajoukkueessa Varga on pelannut neljä ottelua tehopistein 2+1=3. Hän teki A-maajoukkuedebyyttinsä 9. marraskuuta 2023 Budapestin Tüskecsarnokissa Ukrainaa vastaan. Varga teki ottelussa myös kaksi ensimmäistä A-maajoukkuemaaliaan. Varga keräsi Unkarin 5–4-tappioon päättyneessä ottelussa myös teholukeman –2.

Muuta
-----

Varga on kertonut seuranneensa paljon Auston Matthewsia. Hän on kertonut ihailleensa myös Sidney Crosbya ja Gábor Ocskayta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Fehérvár AV19 | EBJL | 19 | 4 | 6 | 10 | 36 | 2 | 0 | 0 | 0 | 2 |
| 2018–2019 | KooKoo | B-SM | 9 | 1 | 0 | 1 | 16 | – | – | – | – | – |  |  |  |  |  |  | U18 D1B | 5 | 2 | 2 | 4 | 4 |
| 2019–2020 | KooKoo | B-SM | 25 | 11 | 5 | 16 | 14 | – | – | – | – | – |
|  | KooKoo | A-SM | 3 | 0 | 1 | 1 | 2 | – | – | – | – | – |
| 2020–2021 | KooKoo | B-SM | 11 | 4 | 10 | 14 | 4 | – | – | – | – | – |
|  | KooKoo | U20-SM | 12 | 0 | 2 | 2 | 2 | – | – | – | – | – |
| 2021–2022 | JYP | U20-SM | 26 | 5 | 5 | 10 | 12 | – | – | – | – | – |
| 2022–2023 | JYP | U20-SM | 41 | 15 | 24 | 39 | 34 | – | – | – | – | – |  |  |  |  |  |  | JMM D1A | 5 | 0 | 0 | 0 | 0 |
| 2023–2024 | JYP | U20-SM | 40 | 27 | 33 | 60 | 46 | 7 | 3 | 5 | 8 | 2 | Kakkostähdistö |
|  | JYP | SM-liiga | 17 | 1 | 1 | 2 | 4 | – | – | – | – | – |
|  | KeuPa HT | Mestis | 1 | 0 | 1 | 1 | 0 | – | – | – | – | – |
| 1 kausi | yhteensä | SM-liiga | 17 | 1 | 1 | 2 | 4 | – | – | – | – | – |
| 1 kausi | yhteensä | Mestis | 1 | 0 | 1 | 1 | 0 | – | – | – | – | – |

Lähteet
-------

* Balázs Varga The Internet Hockey Databasessa (englanniksi)
* Balázs Varga Eurohockey-sivustolla (englanniksi)
* Balázs Varga *Elite Prospects*. Everysport Media Group AB.  (englanniksi)

### Viitteet

1. 1 2  Pulkkinen, Huovila ja Varga jatkavat hurrikaanipaidassa *jypliiga.fi*.  15.3.2024. JYP Jyväskylä Oy. Viitattu 27.3.2024.
2. 1 2 3 4 5  Balázs Varga *Elite Prospects*. Everysport Media Group AB.  (englanniksi)
3. 1 2  Kiviniemi, Konsta: Viikko Kouvolassa mahdollisti Unkarista 15-vuotiaana Suomeen muuttaneen Balázs Vargan poikkeuksellisen lapsuudenunelman *Jatkoaika.com*.  23.2.2024. Jatkoaika r.y. Viitattu 24.2.2024.
4. ↑  Elite Prospects - KooKoo U16 *eliteprospects.com*. Everysport Media Group AB. Viitattu 6.1.2024. (englanniksi)
5. ↑  Elite Prospects - JYP U20 *eliteprospects.com*. Everysport Media Group AB. Viitattu 6.1.2024. (englanniksi)
6. ↑  JYP kiinnitti omia junioreitaan *jypliiga.fi*.  13.6.2023. JYP Jyväskylä Oy. Viitattu 16.12.2023.
7. ↑  Elite Prospects - U20 SM-sarja Stats 2023-2024 (Tilastossa toiseksi sijoittuneen Tim Lindforsin joukkue Pelicans ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 27.3.2024. (englanniksi)
8. ↑  Elite Prospects - U20 SM-sarja Stats 2023-2024 *eliteprospects.com*. Everysport Media Group AB. Viitattu 27.3.2024. (englanniksi)
9. ↑  Ilves - JYP, 6.1.2024 *liiga.fi*.  6.1.2024. Jääkiekon SM-liiga Oy. Viitattu 6.1.2024.
10. ↑  Ilves - JYP, 6.1.2024 *liiga.fi*.  6.1.2024. Jääkiekon SM-liiga Oy. Viitattu 6.1.2024.
11. ↑  Saipa - JYP, 17.2.2024 *liiga.fi*.  17.2.2024. Jääkiekon SM-liiga Oy. Viitattu 17.2.2024.
12. ↑  Soturit tänään! *facebook.com*.  9.1.2024. KeuPa Hockey Oy. Viitattu 27.3.2024.
13. ↑  MJSZ - Magyar Jégkorong Szövetség *jegkorongszovetseg.hu*.  9.11.2023. Magyar Jégkorong Szövetség. Viitattu 6.1.2024. (unkariksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta